Up-429/00
Natisni
Opravilna št.:
Up-429/00
Datum odločitve:
20. 11. 2001
ECLI:
ECLI:SI:USRS:2001:Up.429.00
Akt:
Ustavna pritožba družbe A. zoper sodbo in sklep Višjega sodišča v Ljubljani št. I Cpg 311/99 z dne 5. 9. 2000 v zvezi s sodbo Okrožnega sodišča v Ljubljani št. I Pg 498/94 z dne 13. 2. 1997 ter zoper dopis Državnega tožilstva Republike Slovenije št. Ct 1090/00 z dne 16. 11. 2000
Izrek:
Ustavna pritožba družbe A. zoper sodbo in sklep Višjega sodišča v Ljubljani št. I Cpg 311/99 z dne 5. 9. 2000 v zvezi s sodbo Okrožnega sodišča v Ljubljani št. I Pg 498/94 z dne 13. 2. 1997 ter zoper dopis Državnega tožilstva Republike Slovenije št. Ct 1090/00 z dne 16. 11. 2000 se zavrže.

Pritožnica nosi svoje stroške postopka.
Evidenčni stavek:
Ker je ustavna pritožba zoper odločbi sodišč prepozna, zoper dopis državnega tožilstva pa nedopustna, jo je Ustavno sodišče zavrglo.
Geslo:
Rok za vložitev ustavne pritožbe, prepozna ustavna pritožba.

Stroški postopka pred Ustavnim sodiščem.
Pravna podlaga:
Zakon o Ustavnem sodišču (ZUstS), 34., 1. odst. 50., 52., 1. odst. 55., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
13. 12. 2000
Vrsta odločitve:
sklep
Vrsta rešitve:
zavrženje
Dokument:
US21116
Dokument v PDF obliki:
Up-429-00.pdf
117 KB
Prenesite datoteko
Up-429/00
20. 11. 2001
S K L E P
Ustavno sodišče je v postopku za preizkus ustavne pritožbe družbe A., d.o.o., Ž. na seji senata dne 20. novembra 2001
s k l e n i l o :
1. Ustavna pritožba družbe A. zoper sodbo in sklep Višjega sodišča v Ljubljani št. I Cpg 311/99 z dne 5. 9. 2000 v zvezi s sodbo Okrožnega sodišča v Ljubljani št. I Pg 498/94 z dne 13. 2. 1997 ter zoper dopis Državnega tožilstva Republike Slovenije št. Ct 1090/00 z dne 16. 11. 2000 se zavrže.
2. Pritožnica nosi svoje stroške postopka.
O b r a z l o ž i t e v
1. Z ustavno pritožbo pritožnica izpodbija v izreku navedeni odločbi sodišč prve in druge stopnje ter dopis, s katerim jo je državna tožilka obvestila, da v zadevi ne bo vložila zahteve za varstvo zakonitosti. Izpodbijanim aktom očita nezakonitost in meni, da sta ji bili z njimi kršeni pravici iz 14. in 15. člena Ustave.
2. Po določbi prvega odstavka 52. člena Zakona o Ustavnem sodišču (Uradni list RS, št. 15/94 - v nadaljevanju ZUstS) je ustavno pritožbo treba vložiti v šestdesetih dneh od vročitve izpodbijanega posamičnega akta. Izpodbijana odločba Višjega sodišča je bila pritožnici po njenih navedbah vročena dne 30. 9. 2000. Ustavna pritožba, vložena dne 13. 12. 2000, je torej prepozna. Predlog državnemu tožilstvu za vložitev zahteve za varstvo zakonitosti na tek roka za vložitev ustavne pritožbe ne vpliva.
3. Pritožnica izpodbija tudi dopis, s katerim jo je vrhovna državna tožilka obvestila, da ne bo vložila zahteve za varstvo zakonitosti. Po določbi prvega odstavka 50. člena ZUstS vsakdo lahko vloži ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Izpodbijani dopis ni posamičen akt v smislu 50. člena ZUstS, s katerim bi bilo odločeno o kakšni pritožničini pravici ali obveznosti. Ustavna pritožba zoper dopis državnega tožilstva je zato nedopustna.
4. Ker je pritožničina ustavna pritožba zoper odločbi sodišč prepozna, zoper dopis tožilstva pa nedopustna, jo je Ustavno sodišče zavrglo.
5. Po prvem odstavku 34. člena ZUstS), nosi v postopku pred Ustavnim sodiščem vsak udeleženec svoje stroške, če Ustavno sodišče ne odloči drugače. Navedena določba se po 49. členu ZUstS uporablja tudi v postopku z ustavno pritožbo. Ker v obravnavani zadevi ni utemeljenih razlogov za drugačno odločitev, je Ustavno sodišče glede prijavljenih stroškov sklenilo, kot izhaja iz 2. točke izreka tega sklepa.
6. Senat Ustavnega sodišča je sprejel ta sklep na podlagi prve alinee prvega odstavka 55. člena, prvega odstavka 55. člena v zvezi z prvim odstavkom 50. člena ZUstS ter prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.
Predsednik senata:
dr. Lojze Ude